Na temelju članka 31. stavka 2. Zakona o održivom gospodarenju otpadom („Narodne novine broj“ 94/13 i 73/17) i članka 18. Statuta Općine Jelenje („Službene novine Primorsko-goranske županije“ broj 33/09, 13/13, 6/16 i 17/17), Općinsko vijeće na 6. sjednici održanoj dana 20. veljače 2018. godine, donijelo je



ODLUKU
o dodjeli obavljanja javne usluge prikupljanja miješanog komunalnog otpada i biorazgradivog komunalnog otpada te usluga povezanih sa javnom uslugom na području Općine Jelenje


Članak 1.
Obavljanje javne usluge prikupljanja miješanog komunalnog otpada i biorazgradivog komunalnog otpada te usluga povezanih sa javnom uslugom na području Općine Jelenje dodjeljuje se Komunalnom društvu Čistoća d.o.o. za održavanje čistoće i gospodarenje otpadom, Dolac 14, Rijeka, OIB: 06531901714, na neodređeno vrijeme.

Članak 2.
Ova Odluka stupa na snagu osmoga dana od dana objave u „Službenim novinama Općine Jelenje“. 



KLASA: 010-01/18-01/6
URBROJ: 2170-04-01-18/2
Dražice, 20. veljače 2018. 

																				OPĆINSKO VIJEĆE OPĆINE
							Predsjednik
[bookmark: _GoBack]                       							        Luka Zaharija, prof.






OBRAZLOŽENJE UZ TEKST PRIJEDLOGA:

Odluke o dodjeli obavljanja javne usluge prikupljanja miješanog komunalnog otpada i biorazgradivog komunalnog otpada te usluga povezanih s javnom uslugom na području Općine Jelenje


PRAVNA OSNOVA:  Zakon o održivom gospodarenju otpadom
Člankom 31. stavkom 2. Zakona o održivom gospodarenju otpadom („Narodne novine“ br. 94/13 i 73/17) propisano je da predstavničko tijelo jedinice lokalne samouprave može odlukom dodijeliti obavljanje javne usluge prikupljanja miješanog komunalnog otpada i prikupljanja biorazgradivog komunalnog otpada trgovačkom društvu koje osniva jedinica lokalne samouprave i u kojem drži većinski dio dionica odnosno udjela odnosno javnoj ustanovi koju osniva jedinica lokalne samouprave. Navedena se odluka donosi za područje pružanja javne usluge, dakle, u konkretnom slučaju za područje općine Jelenje.


OBRAZLOŽENJE:
Člankom 31. stavkom 1. Zakona o održivom gospodarenju otpadom određeno je da javnu uslugu prikupljanja miješanog komunalnog otpada i prikupljanja biorazgradivog komunalnog otpada mogu obavljati u skladu sa odredbama toga Zakona: 
1. trgovačko društvo koje osniva jedinica lokalne samouprave i u kojem drži većinski dio dionica odnosno udjela, 
1. javna ustanova koju osniva jedinica lokalne samouprave i 
1. pravna i fizička osoba na temelju ugovora o koncesiji. 

Komunalno društvo Čistoća d.o.o. za održavanje čistoće i gospodarenje otpadom, Dolac 14, Rijeka, OIB: 06531901714 (u daljnjem tekstu: Društvo) u vlasništvu je devet jedinica lokalne samouprave u kojima održava čistoću i gospodari otpadom. To su gradovi Rijeka, Kastav, Bakar i Kraljevica, te općine Viškovo, Kostrena, Čavle, Jelenje i Klana.
Općina Jelenje vlasnik je Društva s 1,03 % udjela.

Osnovne djelatnosti Društva su skupljanje i zbrinjavanje otpada, čišćenje javno prometnih površina, održavanje javnih WC-a, kupatila i plaža, a od 2008. godine i održavanje zelenih.
Na području Općine Jelenje za odvojeno prikupljanje otpada koriste se posebno označeni spremnici u koje se odlažu različite vrste otpada i to na sljedeći način: 
· u spremnik sa žutim poklopcem: tetra ambalaža, plastika i metal, 
· u spremnik s plavim poklopcem: papir, 
· u spremnik s narančastim poklopcem: staklo. 
Za prikupljanje otpadnog papira koristi se 20 spremnika zapremnine 1.100 l i 63 spremnika zapremine 2.000 l. Opadni papir odvozi se dva (2) puta mjesečno. 
Za zajedničko prikupljanje plastike, metala i tetra ambalaže koristi se 18 spremnika zapremnine 1.100 l i 61 spremnik zapremine 2.000 l. Plastika/metal/tetra ambalaža odvozi se četiri (4) puta mjesečno. 
Za prikupljanje otpadnog stakla koristi se  18 spremnika zapremnine 1.100 l i 61 spremnik zapremine 
2.000 l. Staklo se odvozi jednom (1) mjesečno. 

Spremnici se prazne s:
· Specijalna vozila tzv. auto-smećari namijenjeni prijevozu miješanog komunalnog otpada kapaciteta od 4 do 20 m3
· Specijalna vozila tzv. auto-smećari/perač kontejnera namijenjenih za pranje kontejnera za komunalni otpad zapremine 1,1 m3 i prijevozu miješanog komunalnog otpada kapaciteta od 16 do 20 m3
· Samopodizači, Samoistovarivači (kiperi), Samoistovarivači s dizalicom (grajferi), Specijalna vozila namijenjena prijevozu posebnih kategorija otpada
intenzitetom od 1 do 3 puta tjedno, ovisno o vrsti otpada koji se prikuplja te gustoći naseljenosti pojedinih dijelova općine. Preostali (miješani komunalni) otpad zbrinjava se u ŽCGO „Marišćina“, a odvojeno prikupljene vrijedne vrste otpada predaju se ovlaštenim koncesionarima.

Na području Općine Jelenje Društvo u tijeku je pripremni postupak gradnje reciklažnog dvorišta u Podhumu.

Također, na području Općine Jelenje određeno je ukupno 2 lokacija na kojima će se, u periodima od 4 dana, nalaziti mobilna reciklažna dvorišta, pokretne jedinice koje služe odvojenom prikupljanju i skladištenju manjih količina iskoristivih i problematičnih vrsta otpada iz kućanstva. 

Odvoz glomaznog komunalnog otpada obavlja se prema godišnjem planu specijalnim vozilom za prijevoz krupnog otpada svaki 2 četvrtak u mjesecu po principu odvoza s kućnog praga.
Do danas je Društvo poduzelo slijedeće aktivnosti za provođenje odredbi iz Uredbe o gospodarenju komunalnim otpadom: implementirano je programsko rješenje E-inventura, obilježavaju se spremnici bar kodom, snimaju GPS lokacije spremnika bar kod čitačem, unose podaci o svakom spremniku u objedinjenu bazu podataka. U tijeku je pridruživanje spremnika krajnjim korisnicima. Provodi se Anketa kojom se korisnici usluga izjašnjavaju o broju članova njihovog kućanstva. U tijeku je i implementacija informacijskog sustava za evidenciju količine i obračun troškova prikupljenog otpada. Raspodjela troškova udjela volumena otpada u zajedničkim spremnicima temeljit će se na kriteriju broja članova kućanstva u višestambenim zgradama te na individualizaciji spremnika u obiteljskim kućama. S navedenim sustavom cilj je omogućiti korisnicima upravljanje vlastitim otpadom 
S obzirom na sve prethodno navedeno, predlaže se donošenje Odluku o dodjeli obavljanja javne usluge prikupljanja miješanog komunalnog otpada i biorazgradivog komunalnog otpada te usluga povezanih s javnom uslugom na području općine Jelenje.

Predloženom Odlukom izvjesno bi se osiguralo da se predmetna javna usluga, sukladno uvodno citiranim zakonskim odredbama i zacrtanim ciljevima, u najvećoj mogućoj mjeri obavlja na načelima racionalnosti, transparentnosti i zakonitosti, budući da je po svojoj prirodi takva da je prijeko potrebna za zadovoljavanje općih potreba te zbog svoje osobite važnosti ima poseban društveni tretman i stoga je izdvojena i uređena posebnim pravnim normama, a Društvo je upravo osnovano sa ciljem obavljanja predmetne djelatnosti još u vrijeme kada je ista bila utvrđena kao komunalna djelatnost i, sukladno propisima, obavljala se kao javna služba, u skladu sa svim strogim načelima i standardima za obavljanje komunalne djelatnosti. 


